সৈয়দ আবুল হোসেন ২০১৩ সালের ১৮ ডিসেম্বর আওয়ামী লীগের মাদারীপর জেলার কালকিনি উপজেলার সভাপতি বেগম তাহমিনা সিদ্দিককে একটি চিঠি লিখেন। ওই চিঠিতে তিনি বলেছেন, শ্রদ্ধেয় তাহমিনা সিদ্দিক, আপনি জানেন, আমি শিক্ষা জীবন শেষে বাংলাদেশ আওয়ামী লীগের রাজনীতির সাথে পরোক্ষভাবে সম্পৃক্ত থাকলেও ১৯৯১ সাল থেকে দলের রাজনীতির সাথে সরাসরি জড়িত রয়েছি। পরপর ৪ বার সংসদ সদস্য নির্বাচিত হয়ে মাদারীপুর-৩ নির্বাচনি এলাকার জনগণের সুখ-দুঃখ, আনন্দ-বেদনা এবং এলাকার সামগ্রিক উন্নয়নের সাথে আমি সম্পৃক্ত। দীর্ঘ এই আড়াই দশকে আপনারা অনেকে, বিশেষ করে, আপনি আমার সাথে ছিলেন, আপনাদের সাথে পরামর্শ করে আমি এলাকার কাজ করেছি। কখনও আপনাকে ছাড়া আমি এলাকা পরিদর্শন বা কোনো অনুষ্ঠানে যোগ দেইনি।